# MØTEPROTOKOLL

# Læringsmiljøutvalet

|  |  |
| --- | --- |
| **Dato:** | 13.11.2018 kl. 12:00 |
| **Sted:** | Skype |
| **Arkivsak:** | 17/10211 |
|  |  |
| Tilstede:  | Bjørg Kristin Selvik, Kristen Stæger-Breisnes, Arne Bygstad, Øivind Henne, Marianne Nesbjørg Tvedt, Hellen Dahl, Jan-Erik Kallevik Vatland, Helene Sylvarnes, Anders Gunnar Helle, Ingeborg Qatarina Fossdal Høimyr, Anna Folgerø, Sindre Rødne Dueland, Einar Georg Johannessen |
|  |  |
| Møtende varamedlemmer: | Carl Jesper Krusell for Ole Henrik Bach |
|  |  |
| Forfall:  | Hege Råkil (Sammen) |
|  |  |
| Andre: | Lene Borgen Waage (sak 14/18) |
|  |  |
| Protokollfører: | Grethe Lønning Grimsbø |
|  |  |

|  |  |
| --- | --- |
| SAKSKART  | **Side** |
| **Vedtakssaker** |
| [13/18](#CaseRef349590) | 17/03218-45 | Godkjenning av innkalling og saksliste til møte i Læringsmiljøutvalet 13.11.2018 og godkjent referat frå møte 12.09.2018 | 2 |
| [14/18](#CaseRef349713) | 18/04252-39 | Rammeverk for det systematiske arbeidet med kvalitet i utdanningane ved HVL | 3 |
| [15/18](#CaseRef349631) | 17/03218-48 | Oppfølging av innspill til tiltak foreslått i forbindelse med Helsedirektoratets utlysning: Midler til arbeid med studenters psykiske helse og rusmisbruk | 4 |
| [16/18](#CaseRef349610) | 17/03218-46 | Eksamen 18. mai | 5 |
| [17/18](#CaseRef349625) | 17/03218-47 | Kursing av LMU-medlemmer | 6 |
| [18/18](#CaseRef349491) | 17/03218-44 | Møteplan for Læringsmiljøutvalet våren 2019 | 7 |
| **Orienteringssaker** |
| [7/18](#CaseRef349637) | 17/04320-9 | Orientering om Sei ifrå-meldingar og status felles Sei ifrå-system | 8 |
|  |  |  |  |

Sted, 13.11.2018

Møteleder Ingeborg Qatarina Fossdal Høimyr

13/18 Godkjenning av innkalling og saksliste til møte i Læringsmiljøutvalet 13.11.2018 og godkjent referat frå møte 12.09.2018

|  |  |  |
| --- | --- | --- |
| Behandlet av | Møtedato | Saknr |
| 1 Læringsmiljøutvalet | 13.11.2018 | 13/18 |

Forslag til vedtak/innstilling:

Innkalling og saksliste til møte i LMU 13.11.2018 vert godkjent.

Møtebehandling

Referat frå forrige møte i LMU 12.09.2018 var godkjent på e-post etter møtet.

Det vart ikkje meldt saker til ymse.

Vedtak

Innkalling og saksliste til møte i LMU 13.11.2018 vert godkjent.

14/18 Sak til LMU 13.11.2018

Rammeverk for det systematiske arbeidet med kvalitet i utdanningane ved HVL

|  |  |  |
| --- | --- | --- |
| Behandlet av | Møtedato | Saknr |
| 1 Læringsmiljøutvalet | 13.11.2018 | 14/18 |

Forslag til vedtak/innstilling:

Vedtak vert formulert i møtet.

Møtebehandling

Prosjektleiar Lene Borgen Waage deltok i møtet og presenterte rammeverk for det systematiske arbeidet med kvalitet i utdanningane ved HVL (presentasjon vedlagt referatet).

Det vil bli laga årshjul for arbeidet i LMU, som gir møtetidspunkt som gir LMU høve til å spele inn saker mot årsplanarbeidet. LMU vil også ha høve til å be om tematiske evalueringar på området der det vert identifisert utfordringar.

I møtet gav fleire LMU-medlemmer ros til prosjektgruppa som har utarbeidd rammeverket. Det vart etterlyst ei overbygning med ein definisjon av begrepet «kvalitet». Det vart også kommentert at rammeverket fastslår at prorektor for utdanning skal ha leiarvervet i LMU annakvart år, og studentane det andre året. Dette vert endra til at leiarvervet skal annakvart år ligge hos dei tilsette (utan å spesifisere funksjon) og annakvart år hos studentane.

Studentar frå LMU som ynskjer å vere referansepersonar i utarbeiding og uttesting av malar, prosesskildringar og eksempelbank knytt til dei ulike aktivitetane som ligg i rammeverket, kan ta kontakt med lene.borgen.waage@hvl.no.

Vedtak

LMU tek presentasjon av rammeverk for det systematiske arbeidet med kvalitet i utdanningane ved HVL til orientering.

15/18 Oppfølging av innspill til tiltak foreslått i forbindelse med Helsedirektoratets utlysning: Midler til arbeid med studenters psykiske helse og rusmisbruk

|  |  |  |
| --- | --- | --- |
| Behandlet av | Møtedato | Saknr |
| 1 Læringsmiljøutvalet | 13.11.2018 | 15/18 |

Forslag til vedtak/innstilling:

Vedtak formuleres i møtet.

Møtebehandling

Fleire gode konkrete tiltak til arbeid med studentar si psykiske helse og rusmisbruk var foreslått i forkant av møtet. LMU diskuterte korleis ein på best mulig måte kan gå fram for å følgje opp og få iverksett tiltak.

Det er no etablert campusråd på alle HVL sine fem campus. Det må avklarast om dette kan vere ein arena for igangsetting av kreative tiltak som kan sikre meir Levande Campus og betre læringsmiljø for studentane. Det skal vere ein representant i kvart campusråd som skal vere bindeledd mellom campusrådet og LMU.

Det vart foreslått ei digital plattform for læringsmiljøarbeid, der ein kan sikre medverknad, og lettare kunne følgje opp saker mellom møtene i LMU. Anders G Helle i LMU vidareformidlar desse ideane til leiar LMU.

Studentråda treng avklaring av mandat og avklaring av forholdet til regionråd og Studenttinget, for å kunne arbeide aktivt og gjennomføre tiltak på campus.

Konkret døme på enkelt og kostnadsfritt tiltak på campus Stord er Facebook-gruppa «Student på Stord», som ein kanal for formidling av aktivitetar og arrangement som kan ha interesse for studentane.

Arne Bygstad orienterte om organisasjonen Rusfri oppvekst, som har opne forelesningar ved HVL, finansiert av Helsedirektoratet. Dette tilbodet vert det viktig å oppretthalde.

Vedtak

LMU-sekretær undersøker i kva grad campusråd kan vere rett forum for vidare oppfølging og iverksetting av tiltak på dei enkelte campus i HVL. Referat frå LMU-møta vert sendt til campusråd og prorektorar. Det vert vurdert å ta i bruk ei digital plattform for lettare å kunne følgje opp læringsmiljøsaker mellom møtene i LMU.

16/18 Eksamen 18. mai

|  |  |  |
| --- | --- | --- |
| Behandlet av | Møtedato | Saknr |
| 1 Læringsmiljøutvalet | 13.11.2018 | 16/18 |

Forslag til vedtak/innstilling:

Læringsmiljøutvalet støttar Studenttinget sin resolusjon om at det ikkje skal haldast eksamen ved HVL 18. mai.

Møtebehandling

Prorektor for utdanning har lagt saka fram for eksamensadministrasjonen som ei førebels orientering. Tilbakemeldingane derifrå er at ingen har prinsipielle motforestillingar til eksamensfri 18. mai, men at det kan vere utfordrande å få det til ved campus Haugesund grunna romkapasiteten i eksamensperioden.

Vedtak

Læringsmiljøutvalet støttar Studenttinget sin resolusjon om at det ikkje skal haldast eksamen ved HVL 18. mai.

17/18 Kursing av LMU-medlemmer

|  |  |  |
| --- | --- | --- |
| Behandlet av | Møtedato | Saknr |
| 1 Læringsmiljøutvalet | 13.11.2018 | 17/18 |

Forslag til vedtak/innstilling:

Vedtak vert formulert i møtet.

Møtebehandling

Det er stor interesse for at både studentar og tilsette i LMU skal få opplæring om LMU og vervet ein har teke på seg som LMU-medlem. Dette vil gi ei felles forståing for LMU si rolle i institusjonen.

Vedtak

Leiar LMU følgjer opp, og det vil bli forsøkt å få Universell (Nasjonal pådriver for læringsmiljøutval) til å komme til Haugesund for å halde kurs i samband med LMU-møte i januar.

18/18 Møteplan for Læringsmiljøutvalet våren 2019

|  |  |  |
| --- | --- | --- |
| Behandlet av | Møtedato | Saknr |
| 1 Læringsmiljøutvalet | 13.11.2018 | 18/18 |

Forslag til vedtak/innstilling:

Læringsmiljøutvalet vedtek foreslåtte møteplan for våren 2019.

Møtebehandling

Møtedatoen som var foreslått i januar, passa dårleg for fleire av LMU-medlemmene, så det vil verte sett opp ein annan møtedato i januar/februar, i samråd med Universell som vil holde kurs for LMU-medlemmane i dette møtet.

Vedtak

Møteplan for LMU våren 2019:

Januar/februar – dato vert fastsett seinare (leiar LMU følgjer opp)

Onsdag 10. april (felles møte med Utdanningsutvalet på skype)

|  |  |  |
| --- | --- | --- |
| Saknr | Arkivsak | Tittel |
| 7/18 | 17/04320-9 | Orientering om Sei ifrå-meldingar og status felles Sei ifrå-system |